open-index/open-wikipedia-markdown huggingface dataset:
Østfinsk storferase

**Østfinsk storferase** er en finsk kurase. Den er på finsk kalt *Itäsuomenkarja* eller *Kyyttö* og på engelsk *Eastern Finncattle*. Rasen har sin opprinnelse i østlige deler av Finland. Avlslaget for rasen ble stiftet i 1898, og rasen er den eldste ”definerte” rasen i Finland. Rasen er rødsidet, og opprinnelig fantes det både hornete og kollete kyr. Gjennomsnittlig årsavdrått er 4100 kg melk med 4,4 prosent fett og 3,5 prosent protein. Til sammenligning var gjennomsnittet for norske kyr i 2007 6757 kg melk med 4,2% fett og 3,4 % protein.
  
Det finnes i underkant 300 dyr av rasen. Det finnes en bevaringsbesetning i Sukeva fengselsgård i Sonkajärvi.

## Se også
* Liste over kuraser
* Ku

## Referanser


## Eksterne lenker
*Om rasen på NordGen
*N-EURO-CAD
*EAAP-ANIMAL GENETIC DATA BANK 
*Agraria
Hohenzollern-Hechingen

**Hohenzollern-Hechingen** var et grevskap og et fyrstedømme i det sørvestlige Tyskland. Regentene for staten var medlemmer av huset Hohenzollern (schwabisk linje).
Silikon i tatti

**«Silikon i tatti»** er en humoristisk låt utgitt av bandet Vassendgutane fra Ørsta på Sunnmøre og lansert våren 2008 på musikkalbumet *[[XO]]*. I juli samme år hadde albumet solgt til dobbel platina. Sangen handler om sunnmørskvinner som etter å ha fått igjen penger på skatten reiser til Oslo for å operere silikonimplantat i brystene. «Tatti» er et sunnmørsk uttrykk for brystet, bestemt form éntall.

Tekstforfatter er Arthur Johan Bjørdal.

## Referanser


## Eksterne lenker
*
Gregor av Nyssa

**Gregor av Nyssa** (gresk: Άγιος Γρηγόριος Νύσσης; latin: Gregorius Nyssenus; arabisk: غريغوريوس النيصي)  (født ca 335/340; død etter 394) var en kristen biskop og helgen. Han ble født inn i en svært religiøs familie, der både hans farmor, Macrina den eldre, far, Basilios den eldre, mor, Emmelia, storesøster, Macrina den yngre, lillebror, Peter av Sebasteia og ikke minst storebroren Basilios den store regnes som helgener. I tillegg regnes søsteren hans, Theosebia, som salig av Den ortodokse kirke.

## Liv
Gregors far døde da han var ung, så han ble oppdratt av sin søster og storebror. De fikk gitt han en god utdanning i Athen, og han ble lærer i retorikk og giftet seg med Theosebeia. Etter overtalelse av Gregor av Nazianz og problemer med jobben som retorikklærer, ble Gregor ordinert av sin bror Basileios rundt 362. Når han ble munk er uklart, og det er også usikkert hva som skjedde med Theosebeia, om hun døde eller ble nonne. 

I 371 ble Gregor, mot sin vilje, gjort til biskop i ett bispedømme som lå i området der Basileios da var erkebiskop. Gregor ble aldri noen suksess som biskop, delvis på grunn av manglende organisatoriske ferdigheter, og delvis på grunn av at bispedømmet han var arnested for arianismen, en teologisk retning Gregor var sterk motstander av. Han ble utsatt for en kampanje fra arianistene, som endte med at han i 376 ble avsatt som biskop.

Gregor ble nå en av de viktigste motstanderne av arianismen. Han deltok på konsilet i Antiokia i 379 og ble derfra sendt til Palestina og Arabia for å bekjempe kjetteri.

I 381 på konsilet i Konstantinopel, ble Gregor hyllet som «rettroenhetens søyle», og han hadde mye av æren for den trinitariske formelen som ble formulert der. Da han døde i 395 var han en høyt respektert mann. 

## Ettermæle

Gregor ble av et senere konsil kalt for «fedrenes far», et utsagn som i stor grad sier hvor stor respekt han nyter i kirken. I løpet av århundrene etter hans død, sank statusen han hadde, men han kom på nytt i fokus på 1900-tallet på grunn av teologer som blant andre Hans Urs von Balthasar. 

Han er en av tre teologer som regnes som de kappadokiske fedre, sammen med sin bror Basilios den store og Gregor av Nazianz.

Noe av det han skrev er bevart, og av dette er det viktigste «Om sjelen og oppstandelsen», som er formet som en dialog med søsteren Macrina, og «Stor kateketisk bønn», «Moses' liv» og en preken om Salomos Høysang. Han er i dag regnet som en svært viktig teologisk forfatter, som ville forene tro og fornuft.

## Referanser


## Litteratur
* «Gregory of Nyssa» i Martin Farmer *Oxford Dictionary of Saints*, Oxford University Press, New York, 2004, s.352. ISBN 978-0-19-860949-0 Side 235
* «Gregor av Nyssa» i  Peter Halldorf, *21 kirkefedre*, Luther forlag, Oslo, 2001. ISBN 82-531-4408-3 Side 120-131
Hero Norge

**Hero Norge AS** er en norsk bedrift under konsernet Hero Group, og tilbyr tjenester rettet mot asylsøkere, flyktninger og innvandrere. Herokonsernet har virksomhet innenfor tre divisjoner: Hero mottak, Hero kompetanse og Hero tolk. Gruppen opererer også i Sverige, Finland og Tyskland. Som eneste virksomhet i Norge tilbyr Hero tjenester helt fra ankomst som asylsøker til Norge, videre gjennom mottaksoppholdet og til integrering i arbeid og utdannelse. Hero har sitt hovedkontor i Stavanger. Konsernsjef er Tor Brekke, som overtok etter avdøde Ahmed Bozgil i 2013.

Selskapet etablerte sitt første asylmottak i 1987 og driver i dag en rekke mottak på oppdrag for Utlendingsdirektoratet. Nær 50% av selskapets ansatte har minoritetsbakgrunn. Hero har fulgt konjunkturene i takt med de store svingningene i antall ankomne asylsøkere, og gikk fra tidenes oppbygging i 2015-2016 til tidenes nedbygging i 2016-2017.

Det er brødreparet Kristian og Roger Adolfsen som siden 2014 eier selskapet. I 2016, året etter den europeiske migrasjonskrisen, hadde selskapet et resultat før skatt på 70 millioner kroner, mer enn dobbelt så mye som i 2014. Selskapets inntekter økte fra 549 millioner til 1,1 milliarder kroner i samme periode, mens omsetningen igjen var redusert til 780 millioner kroner i 2017. Hero er en av de største private bedriftene som tilbyr asyltjenester i Europa.

## Se også
* Norlandia Care Group
* Roger Adolfsen
* Kristian Adolfsen

## Referanser


## Eksterne lenker
*
Stabekk Janitsjarorkester

**Stabekk Janitsjarorkester** (**SJO**) er et janitsjarkorps på Stabekk i Bærum. Korpset teller om lag 45 medlemmer, og deltar i 3.divisjon i NM for janitsjarkorps.

## Historie
Korpset ble stiftet høsten 1918 under navnet Stabekk Private Musikkforening, av og for tidligere skolekorpsmusikanter. Som første amatørkorps spilte Stabekk Janitsjarorkester direkte på NRK radio i 1923.

Først mot slutten av 50-tallet åpnet korpset for kvinnelige medlemmer.

I 1984 ble Stabekk Janitsjarorkester norgesmestre i NM for janitsjarkorps, og har senere vunnet 1.divisjon i 1994 og 2. divisjon i 2009.

## Referanser



## Eksterne lenker
* Stabekk Janitsjarorkesters hjemmeside
* Eldre omtaler, samlet på korpsets hjemmeside.
Jeff MacKay

**Jeffery Neill MacKay** (født 20. oktober 1948 i Dallas i Texas, død 22. august 2008 i Tulsa i Oklahoma) var en amerikansk skuespiller. Han spilte Magnums kamerat Mac i fjernsynsserien *[[Magnum, P.I.]]*. Han hadde også gjesteroller i *[[Baa Baa Black Sheep (TV serie)|Black Sheep Squadron]]*, *[[JAG (TV-serie)|JAG]]*, *[[Battlestar Galactica (2004)|Battlestar Galactica]]*, *[[Airwolf]]*, *[[The Greatest American Hero]]* og *[[Tales of the Gold Monkey]]*. MacKay døde 22. august 2008 av leverkomplikasjoner.

## Referanser


## Eksterne lenker
*
Gregor Palamas

**Gregor Palamas** (gresk: Γρηγόριος Παλαμάς; født ca. 1296, død 14. november 1359) var munk på Athosfjellet og senere erkebiskop i Tessaloniki. Han er kjent som en viktig teolog og forfektet det som er blitt kjent som *[[hesykasme]]n*, en asketisk og mystisk teori som var kontroversiell i den ortodokse kirke på 1300-tallet.

## Liv
Gregor gikk i kloster som 20-åring etter at hans far døde. Han gikk da inn i et kloster på Athosfjellet, og fulgte Basilios den stores regel for klosterliv. Munkene på Athosfjellet praktiserte hesykasmen, og mente at en kristen ved å skape den perfekte ro i kropp og sinn kan få en ekstraordinær visjon av Guds «uskapte lys». Dette er en gave som bringer renhet og åndelig innsikt. Denne læren var svært kontroversiell i kirken, og hadde sannsynligvis blitt erklært som heresi på et konsil i Konstantinopel i 1341 hadde den ikke blitt så kraftig forsvart av Gregor. Han hevdet at for sann meditasjon måtte en kristen skaffe seg en mentor, være fokusert på nattverden og helst være knyttet til en monastisk kommunitet. Dette hjalp ikke. Han ble fordømt av to synoder, alle skriftene hans ble fordømt, og han ble ekskommunisert i 1344.

Et keiserskifte gjorde at Gregor igjen ble tatt inn i kirken. Keiseren sørget for at Gregor ble utnevnt til erkebiskop av Tessaloniki i 1347, og kontroversen blusset opp igjen. Denne gangen var det Gregor som trakk det lengste strået, og hesychasmen ble erklært som ortodokst av kirken i Konstantimopel i 1351.

Gregor døde i 1359 i Tessaloniki. Han ble helligkåret av et konsil i Konstantinopel i 1368, og ble der også erklært «fader og lærer i den ortodokse kirke».

## Referanser
SJO

**SJO** kan referere til:
* IATA-koden til Juan Santamaría internasjonale lufthavn i Costa Rica
* Stabekk Janitsjarorkester
Shandongproblemet

**Shandongproblemet** (山东问题, *Shāndōng wèntí*) var en tvist om Artikkel 156 i Versaillestraktaten av 1919. Etter første verdenskrig, som endte med tyskernes nederlag, skulle man under fredsforhandlingene i Paris blant annet fatte bestemmelser om de tyske koloniområdenes fremtid. Den aktuelle artikkelen omhandlet Tysklands konsesjoner i provinsen i Shandong i Kina, som ble overdratt til Japan i stedet for å bli tilbakeført til Republikken Kina, trass i kinesiske protester.

Artikkel 156 lyder, i engelsk versjon:

::*Germany renounces, in favour of [[Japan]], all her rights, title and privileges particularly those concerning the territory of [[Kiaochow]], railways, mines and submarine cables which she acquired in virtue of the Treaty concluded by her with China on 6&nbsp;March 1898, and of all other arrangements relative to the Province of [[Shandong|Shantung]]. All German rights in the [[Qingdao|Tsingtao]]&ndash;[[Jinan (Shandong)|Tsinanfu]] railway, including its branch lines together with its subsidiary property of all kinds, stations, shops, fixed and rolling stock, mines, plant and material for the exploitation of the mines, are and remain acquired by Japan, together with all rights and privileges attaching thereto. The German State submarine cables from Tsingtao to [[Shanghai]] and from Tsingtao to [[Chefoo]], with all the rights, privileges and properties attaching thereto, are similarly acquired by Japan, free and clear of all charges and encumbrances.*

Konsesjonene dreide seg konkret om et større kystområde, og dessuten om jernbanelinjer, gruver og andre økonomisk interessante objekter. Jiaozhou-området i Shandong, der byen Qingdao vokste frem, var i 1898 ved en av de mange ulikeverdige traktater mellom Kina og fremmede makter blitt leaset til Tyskland for 99 år (likesom nye territorier ved Hongkong samtidig ble leaset for samme periode til Storbritannia).

Den kinesiske sendemann til Paris og ledende kinesisk fredsforhandler, Wellington Koo, fremholdt at Kina like lite kunne avstå Shandong, som var Konfucius' fødested, som de kristne kunne avstå Jerusalem. Han krevde forgjeves at Shandong skulle tilbakeføres til kinesisk overherredømme. Under fredsforhandlingene krevde han også at man avskaffet imperialistiske anordninger som ekstraterritorialitet, tariffkontroll, legasjonsvaktmannskap og leasingbesittelser.

Kinesisk raseri over denne artikkelen i den foreslåtte Versaillestraktaten førte til demonstrasjoner og bidro vesentlig til den kulturelle bevegelse som skulle bli husket som *[[Fjerde mai-bevegelsen]]*, og førte til at Wellington Koo nektet å undertegne Versaillestraktaten. Slik ble Kina den eneste av de berørte nasjoner som ikke undertegnet fredsavtalen.

Kina erklærte sin krig mot Tyskland avsluttet først i september 1919 og inngikk en separat fredsavtale med Tyskland i 1921.

## Problemets løsning
USA meglet i tvisten i 1922 under Washingtonkonferansen (engelsk: Washington Naval Conference), og det ble bestemt at Shandong skulle bli returnert til Kina den 4. februar, skjønt japanere bosatt der skulle nyte særlige rettigheter.

## Se også
*Fjerde mai-bevegelsen
Hans Cato Aall

**Hans Cato [[Aall]]** (født 13. april 1807 i Porsgrunn, død 7. april 1862 i Brunlanes) var en norsk prest og representant for Finnmarkens amt på Stortinget i 1842 og ordfører i Brunlanes.

Aall var sønn av Nicolai Benjamin Aall (1776–1811), som var kjøpmann i Porsgrunn, og Anne Cathrine Iversen (1786–1849). Han vokste opp hos onkelen Nils Aall, som var statsråd, og ble student i 1824. I 1829 ble han cand.theol., og i 1830 fikk han et vikariat som skolebestyrer i Larvik. Samme høst ble han utnevnt til personalkapellan i Sandeherred, og i 1833 ble han sogneprest i Hammerfest. I 1840 ble han prost i Vestfinnmark prosti. Mens han bodde i Finnmark foresto han en ny utgave av Hans Friis' *Beskrivelse over de norske Finlapper* (1841, 1. utgave 1740). Han var også 2. representant for Finnmarkens amt på Stortinget i 1842 og ordfører i Hammerfest 1839–1841 og 1843–1845. Høsten 1844 ble han utnevnt til sogneprest i Brunlanes, hvor han ble til sin død. I Brunlanes var han kommunens ordfører i perioden 1846–1851.

## Referanser




## Kilder
* Halvorsen, J. B.: *Norsk Forfatter-Lexikon*. 1. bd., s. 6. Kristiania: Den norske forlagsforening, 1885.
* 
* Haagen Krog Steffens: *Slægten Aall*, Kristiania 1908, med senere tilleggsbind
* Haagen Krog Steffens: ''Norske Slægter 1912'', Gyldendalske Boghandel, Kristiania 1911

## Eksterne lenker
*
Personas

***Personas*** er den spanske musikkgruppa El Canto del Locos femte studioalbum. Det ble lagt ut for salg 1. april 2008 i Spania. Albumet ble produsert og utgitt i Madrid, og produsenten var Nigel Walker.

På forsida av coveret sitter de fire bandmedlemmene nakne, mens det på baksida er et bilde av en naken baby, dattera til bandmedlemmet Guillermo Groizard.

## Sporliste

## Referanser


## Eksterne lenker
* El Canto del Locos offisielle hjemmeside
Belarus’ riksvåpen

**Belarus' riksvåpen** ble innført etter folkeavstemning 1995. Det er formet som vanlig i «kommunistisk heraldikk» og har en krans av kornaks, jordbær og blomster under en rød stjerne og bundet sammen av et langt bånd delt i rødt og grønt. Sentralmotivet er et kartomriss lagt på strålene til en oppgående sol bak en oppvoksende jordklode. Dette er et av de få nyere statsemblemer som er av denne typen, og det avløste et gammelt og mer tadisjonelt heraldisk riksvåpen med rødt skjold som har en rustningskledt mann til hest. Dette våpenet var også brukt før 1919.

Til tross for at hviterusserne deler en tydelig etnisk identitet og språk, oppnådde de ikke politisk suverenitet før 1991, bortsett fra en periode i 1918 da den kortvarige belarusiske folkerepublikken brukte rytteren som sitt emblem. De unike belarusiske nasjonale symbolene ble ikke opprettet som et resultat av den utenlandske styringen av de belarusiske territoriene av Preussen, Polen, Litauen og Russland før det 20 århundre.

## Galleri

Fil:Coat of arms of the Grand Duchy of Lithuania (A. Guagnini, 1581).svg|1581
Fil:Coats of arms of the Grand Duchy of Lithuania from the Statute 1588.png|1588
Fil:Герб Княжества и области белорусские и литовские 1882.svg|1882
Fil:Герб БНР 1918.svg|1918
Fil:Pahonia red (25 Groschen), Stamp of Belarusian People's Republic.svg|1950
Fil:Emblem of the Byelorussian Soviet Socialist Republic (1919–1920).svg|1919—1927
Fil:Emblem of the Byelorussian Soviet Socialist Republic (1981–1991).svg|1981—1991
Fil:Coat of Arms of Belarus (1991).svg|1991—1995
Fil:Coat of arms of Belarus.svg|1995—2020


## Referanser


## Eksterne lenker
*
Yang Yilin

**Yilin Yang** (født 26. august 1992 eller 1993 (året omstridt) i Huadu i Guangzhou i  Guangdong) er en kinesisk turner.

Hun fikk bronsemedalje i turn mangekamp samt skranke i Sommer-OL 2008. Hun var også medlem av det kinesiske laget som tok OL-gull samme år.

## Referanser


## Eksterne lenker
* Yang Yilin online (engelsk)
*
IAPT-prosjektet

**IAPT-prosjektet** (*Improving Access to Psychological Therapies*, «Bedre tilgangen til psykologisk terapi») er et britisk prosjekt for å bedre psykisk helse. Per 24. august 2008 er to sentre grunnlagt.

Målet er gi videreutdannelse til 3&nbsp;600 helsearbeidere som skal gi tilbud til 900&nbsp;000 persponer hvert år.

Terapiformen baserer seg primært på kognitiv terapi, problemløsning samt assistert selvhjelp. Andre terapityper vil også bli anvendt. Første hjelpetilbud blir gitt på lavest mulig nivå. informasjon samt veiledning blir gitt gjennom brosjyrer, telefonsamtaler og gjennom internett. Ved behov for samtaletimer har en satt grensen til maksimum tyve timer.

I Newham driver en dessuten mye oppsøkende virksomhet for å nå personer som har liten kontakt med helsevesenet.

## Eksterne lenker
* IAPT-prosjektets offisielle nettsted
Charlotte Frogner

**Charlotte Frogner** (født 1981) er en norsk skuespiller, utdannet ved Teaterhøyskolen. Hun er kjent for sin rolle som Celine Kopperud i TV-serien *[[Side om side]]*.

Hun har vært ansatt ved Det Norske Teatret siden 2004. I 2023 spilte hun rollen som Trine i humorserien *[[Dummedag]]* på NRK. Samme år deltok hun som «Spøkelset» i NRKs underholdningsprogram *[[Maskorama]]*.

Under Komiprisen 2009 vant hun klassen årets gjennombrudd for sin rolle i *Evig ung*. Under Seoul International Drama Awards 2009 vant hun prisen for beste skuespillerinne (Best Actress) for sin rolle i *[[Hvaler (dramaserie)|Hvaler]]*. Hun har vært nominert til Kanonprisen 2007 i klassen beste kvinnelige hovedrolle for filmen *[[5 løgner]]*, Komiprisen 2016 i klassen årets kvinnelige scenekomiker for *Halve Kongeriket* og publikumsprisen under Humorprisen 2023.

## Roller
### Film/fjernsyn
* *[[Maskorama]]* (2023) - Spøkelset 
* *[[Dummedag]]* (2023) – Trine
* *[[Olsenbanden – Siste skrik! ]]* (2022) - Valborg Jensen
* *[[KuToppen]]* (2018) – Grisen Pauline (stemme)
* *[[Hotell Transylvania 3: Monsterferie]] * (2018) – Ericka van Helsing (stemme)
* *[[Død snø 3]]* (2018) – Hanna Delon
* *[[Død snø 2]]* (2014) – Hanna Delon
* *[[Side om side]]* (2013–2023) – Celine Kopperud
* *[[Modig (film)|Modig]]* (2012) – Merida (stemme)
* *[[Død snø]]* (2009) – Hanna Delon
* *[[Hvaler (dramaserie)|Hvaler]]* (2008, 2010) – Maria Blix
* *[[5 løgner]]* (2007) – Kristin 
* *[[Noen ganger gjør det vondt]]* (2006) – Anette
* *[[Ekko av Ibsen: Nora]]* (2006)
* *[[Jul i Tøyengata]]* (2006) – Barnehagetante

### Teater
* Tryllefløyta (2023)- Nattas Dronning
* Snøkvit (2017) – Snøkvit 
* Sweeney Todd (2015) – Mrs Lovett
* *[[Spelet om Heilag Olav]]* (2015) – Gudrun
* *"Tjue tusen sider"* (2014)
* "'Bikubesong" (2013) – Hildegun
* "'Stort og stygt" (2013) – Maria
* "'Jungelboka" (2012) – Kaa/Gribb 
* "'Dei seksuelle nevrosane til foreldra våre" (2012) – Dora
* "'Norge - Brasil" (2012) – Hun som stikker
* "'Det gode mennesket fra Sezuan" (2012) – Tredje Gud
* *[[Heilagbrotet]]* (2011) – Ragna Asolfsdatter
* *[[Peer Gynt ved Gålåvatnet]]* (2010) – Ingrid, den Grønnkledde, Anitra
* *[[Next to Normal]]* (2010/2011) – Natalie
* *[[Den stygge]]* (2010) – Fanny
* *[[Evig ung (skuespill)|Evig ung]]* (2009/2010) – Charlotte Frogner 
* *[[Jesus Christ Superstar]]* (2009) – Maria Magdalena
* *[[Eit lykkeleg sjølvmord]]* (2009) – Masja
* *[[Få meg på, for faen]]* (2007) – Alma
* *[[Lærde damer]]* (2007) – Armande
* *[[Richard III (skuespill)|Richard III]]* (2007) – Lady Anne
* *[[Helten på den grøne øya]]* (2006)
* *[[Danse samba med meg]]* (2006)
* *[[Det folk vil ha]]* (2005)
* *[[Richard II]]* (2005) – Dronning Isabel
* *[[Frank (skuespill)|Frank]]* (2005) – Ute
* *[[Piaf]]* (2004) – Marlene

## Referanser


## Eksterne lenker
* 
* 
*
Tim Sloth Jørgensen

**Tim Sloth Jørgensen** (født 1951) er en dansk admiral. Fra 1. august 2008 til 4. oktober 2009 var han forsvarssjef for Danmarks forsvar.

Etter utdannelse fra Søværnets Officersskole i 1978 ble han premierløytnant. I 1981 ble han sjef og divisjonssjef for det danske forsvarets torpedobåter, og avansertei 1983 til kapteinløytnant og i 1987 til orlogskaptein. I 1989 ble han ansatt i Forsvarsministeriets 1. kontor, og fra 1993 var han nestkommanderende og sjefkorvett. I 1994 ble han saksbehandler i Forsvarsstabens ledelsessekretariat. Han ble utnevnt til kommandørkaptein i 1995 og ble samtidig sjef for Søværnets Taktik- og Våbenskoles Kampinformationskursus. Han blev chef for Forsvarsstabens studiesektion i 1997, og for Operations- og Aktivitetsafdelingen i 1998. Samme år ble han kommandør. I 2000 ble han leder af Søværnets Operative Kommando og utnevnt til kontreadmiral, og i 2002 ble han sjef for Forsvarsstaben og viseadmiral.

Jørgensen ble i 2008 utnevnt til kommandør av 1. grad av Dannebrogordenen. Han har også mottatt Hederstegnet for god tjeneste ved sjøetaten.

## Referanser


## Eksterne lenker
* Forsvarschefens CV på Forsvaret.dk
Kjemisk prosess

En **kjemisk prosess** er en metode for, eller et middel til å endre ett eller flere kjemikalier eller kjemiske blandinger. En slik prosess kan være forårsaket av noen, eller den kan oppstå naturlig.

Begrepet brukes ofte for å beskrive behandling og produksjon av kjemiske stoffer i en industriell sammenheng, som for eksempel oljeraffinerier eller vannrensingsanlegg.

En kjemisk prosess kan inneholde ett eller flere steg, og det kan, men behøver ikke, involvere kjemiske reaksjoner.
Panorama (selskap)

**Panorama AS** var et norsk selskap som var totalleverandør av gullsmedvarer.

Selskapet ble stiftet i 1997 og var per 2007 en av Norges ledende leverandør av gullsmedvarer. De leverte varer til over 600 norske gullsmedforretninger. Selskapet hadde en omsetning i 2007 på over 450 millioner NOK.

Hovedkontoret lå i Arendal, hvor det var rundt 70 personer ansatt. I tillegg hadde de en avdeling i Bergen som drev med produksjon av gull- og diamantsmykker. Selskapet hadde også eierinteresser i flere utenlandske produksjonsbedrifter, og eide gullsmedkjedene Gull-Funn og Juvelen.

I 2005 kjøpte Norvestor Equity 75% av aksjene i Panoramagruppen.

Selskapet erklærte seg selv konkurs i februar 2016.

## Produktlinje
* Gull- og diamantsmykker
* Sølvsmykker 
* Perler
* Sølvbestikk 
* Gaveartikler
* Tinnvarer
* NEXT2 motesmykker og ur
* Catwalk motesmykker
* Baby Phat motesmykker og ur
* Stine Sofie-smykkene

## Referanser
Koksanlegg

Et **koksanlegg** (coker unit) er en enhet som brukes på oljeraffinerier for å krakke restene etter raffinering av råolje.
De tunge oljene blir varmet opp til 480&nbsp;°C eller mer. Dette fører til at de brytes ned til en blanding av lettere oljer, tyngre oljer og petroleumskoks.
Denne blandingen blir så raffinert på nytt. Det ferdige resultatet er normalt av svært dårlig kvalitet, og må ofte igjennom flere prosesser før det kan selges som ferdig produkt. For eksempel må bensinen, som kalles coker bensin, vaskes for svovel eller renses på andre måter. Oktannivået er også svært lavt, gjerne rundt 70.

## Referanser
Friidrett under Sommer-OL 1956 – Spydkast menn

Øvelsen **Spydkast menn** ved **[[Sommer-OL 1956]]** i Melbourne, Australia. Kvalifikasjonen og finalen ble begge avholdt den tredje dagen av friidrettskonkurransene på mandag 26. november 1956.

Cyrus Young fra USA, som vant fire år tidligere ved Sommer-OL 1952, endte på ellevteplass, og det første fem forbedret rekorden hans. Egil Danielsen fra Norge, med et kast på 85,71 meter, som var ny verdensrekord, var 5,73 meter foran Janusz Sidło fra Polen, og satte ny olympisk rekord med 11,93 meter. Denne øvelsen og tresteg var de eneste friidrettsøvelsene for herrer som ikke ble vunnet av USA.

## Rekorder
Gjeldende rekorder før lekene:

## Kvalifisering

Kvalifiseringen startet kl 10.00 26.&nbsp;november 1956

## Finale
Finalen startet kl. 15.25 26.&nbsp;november 1956

## Literatur
* Ekkehard zur Megede, Die Geschichte der olympischen Leichtathletik, Bind 2: 1948–1968, Verlag Bartels & Wernitz KG, Berlin, 1. utgave 1969, S. 148–150

## Referanser


## Eksterne lenker
* Offisiell rapport
* Resultater
* SportsReference Speerwurf, besøkt 6. oktober 2017
* Offisiell rapport S. 338f, engl. (PDF), besøkt 6. oktober 2017
* Melbourne 1956 Olympic Games - Official Olympic Film | Olympic History, Bereich 1:19:16&nbsp;min – 1:20:49&nbsp;min, offentliggjort 22. juli 2015 på youtube.com, besøkt 6. oktober 2017
Greenslade

**Greenslade** er et engelsk progressiv rock-band som ble dannet av keyboardisten Dave Greenslade i 1972.

## Musikalsk bakgrunn
Dave Greenslade startet i bandet The West Minster Five på 60-tallet, var innom Chris Farlowe and the Thunderbirds og spilte også i Colosseum fra 1969 til 1971 før han startet sitt eget band, Greenslade. Blant de opprinnelige medlemmene i første lineup var også Tony Reeves.

## Greenslade
Debutalbumet *Greenslade* kom i 1973, deretter fulgte *Bedside Manners Are Extra* samme år, *Spyglass Guest* i 1974 og *Time & Tide* i 1975. Musikken var preget av lange komposisjoner og masse piano, orgel, synthesizere og moog. Greenslade ble oppløst i 1977, men kom sammen igjen ved forskjellige anledninger senere og startet opp igjen i 2000, da Greenslade og Reeves kom sammen og ga ut albumet *Large Afternoon* i 2002.

## Soloprosjekter
Dave Greenslade laget også en rekke soloalbum, *Cactus Choir* i 1976, *Woodroffe The Pentateuch Of The Cosmogony* i 1979, *From the Discworld* i 1994 samt *Going South* fra 2000.

## Eksterne lenker
*
Blåhøa (Oppdal)

**Blåhøa** (også skrevet *Blåhø*) er et fjell i Oppdal kommune i Trøndelag. Det har en høyde på 1&nbsp;671 meter over havet og er det høyeste fjellet i Trollheimen når en ser bort fra Innerdalen. Det ble merket sti til toppen først i 2014.

## Se også
* Blåhø – for fjell med lignende navn
* Liste over Norges høyeste fjell

## Referanser




## Eksterne lenker
* 
*
Blåhø

**Blåhø**, **Blåhøi**,**Blåhøe**, **Blåhøa** og **Blåhøin** kan vise til en rekke fjell i Norge:

Mange av fjellene har flere forskjellige skrivemåter, se de enkelte artiklene.

* Blåhøe (Skjåk) (1 959 moh.) – i Skjåk kommune i Oppland
* Blåhøa (Oppdal) (1 671 moh.) – i Oppdal kommune i Sør-Trøndelag
* Blåhøi (Lesja) (1 668 moh.) – i Lesja kommune i Oppland
* Blåhøe (Dovre) (1 641 moh.) – i Dovre kommune i Oppland
* Blåhøin (1 637 moh.) – i Dovre kommune i Oppland
* Blåhøe (Vågå) (1 617 moh.) – i Dovre og Vågå kommuner i Oppland
* Blåhøe (Lom) (1 497 moh.) – i Lom kommune i Oppland
* Blåhøa (Sunndal) (1 428 moh.) – i Sunndal kommune i Møre og Romsdal

## Annet
* Blåhø (band) – et black metal-band fra Møre og Romsdal
St. Johanneslogen St. Michael til det Lysende Kors

**St. Johanneslogen St. Michael til det lysende Kors** er en frimurerlosje i Den Norske Frimurerorden (St. Johannesloge nr. 18) som ble innviet den 5. mars 1926 i Tønsberg.

Dens historie begynner med Tønsberg Frimureres Broderforening, opprettet den 22. februar 1890 og underlagt St. Johanneslogen St. Olaus til den hvide Leopard. Den ble opphøyd til selvstendig loge i 1926.

Tønsberg Frimurer Broderforening ble grunnlagt i 1890 med nærmere 30 medlemmer. I 1923 tilbød Th. Marthinsen og sønnen Axel Marthinsen å skjenke tomten i Kammegaten 4 til broderforeningen, på betingelse av at man skulle forsøke å etablere en loge. En bygge- og finansieringskomité engasjerte Helge Brat som arkitekt. I 1924 var Tønsberg landets største broderforening med sine 137 medlemmer. I søknaden til Den Norske Store Landsloge, om å bli opphøyd til selvstendig loge, gis det en forklaring på logens navn:

«Det er brødrenes ønske at kunde faa kalde den nye loge St. Michael til det Lysende Kors. St. Michael har vistnok været byens skytshelgen og ruiner av den ældgamle Michaels kirke sees endnu på Slotsfjeldet. Et kors fra Mariakirken, som ble revet i 1864, er nu anbragt paa Slotsfjeldstaarnet i Tønsberg og utsender ved alle de store høitider lysende straaler over byen.»

I 1931 hadde logen 220 medlemmer.

## Ordførende Mestere

## Referanser


## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Kai Aage Pedersen

**Kai Aage Pedersen** (født 1965) er en norsk journalist og redaktør som har vært ansatt i NRK i nærmere 25 år. Han har siden 2018 vært redaktør i avisa *[[Firda]]*. 

Pedersen er født og oppvokst i Sogndal. Han fullførte lærerutdanning ved Sogndal lærarhøgskule i 1990. 

Han var tekniker i nærradioen Radio Gravenstein i Sogndal fra 1986 til 1990. Han begynte samtidig som journalist i *[[Sogn Avis]]* i 1988. Fra 1992 til 2001 var han journalist i NRK Sogn og Fjordane, både ved kontoret i Førde og lokalkontoret i Sogndal. I perioden 2001 til 2003 var han redaktør i *[[Sogn Avis]]*. I 2003 gikk han tilbake til NRK hvor han fikk stillingen som redaksjonssjef i NRK Sogn og Fjordane. I 2004 ble han distriktsredaktør samme sted. I 2016 ble han regionredaktør for NRK Vest, som omfattet NRK Hordaland, NRK Sogn og Fjordane og NRK Rogaland.

I 2018 gikk han til stillingen som redaktør i *[[Firda]]*.

## Referanser
St. Johanneslogen Syvstjernen

**St. Johanneslogen Syvstjernen** er en frimurerlosje i Den Norske Frimurerorden (St. Johannesloge nr. 19) som ble innviet den 19. januar 1929 i Kristiansund.

Dens historie begynner med en broderforening, opprettet i 1895, og underlagt St. Johanneslogen Nordlyset. I 1910 ble den opphøyd til deputasjonsloge. Den ble opphøyd til selvstendig loge i 1929. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Haggai

**Haggai** (hebraisk:  – *Ḥaggay*; gresk: ) var en av de tolv små profeter og forfatter av Haggais bok.

Han var den første av de tre profetene som opptrådte etter det babylonske fangenskapet. Sammen med Sakarja har han en viktig oppgave under gjenreisingen av templet i Jerusalem. Av Esras og Nehemjas bøker fremgår det at dette var en vanskelig tid. Haggai virket i de fire første månedene av kong Darius andre regjeringsår, 520 f.Kr. På denne korte tiden fikk han bære fram fire spesielle budskap fra Gud til stattholderen og til folket som bygde templet. Arbeidet på templet hadde begynt i Kyros' andre regjeringsår, men stoppet senere opp, noe som Esr 4ff forteller om. På Haggais og Sakarjas oppfordring begynte arbeidet på nytt. Det ble ferdig i det sjette året i Darejaves' regjering, 516 f. Kr.
GOELRO

**GOELRO** (fra russisk ГОЭЛРО - **Го**сударственный план **эл**ектрификации **Ро**ссии, «Statsplanen for elektrifisering av Russland») var den første sovjetiske planen for nasjonal økonomisk gjenreisning og utvikling. GOELRO ble forbildet for etterfølgende femårsplaner utarbeidet av Gosplan.

Kommisjonen og planen ble igangsatt og overvåket av Vladimir Lenin som hadde en stor tro på at tilgang på elektrisitet ville fremme sosialismen. Et populært sitat fra Lenin var: «Sosialisme er sovjetenes styrke pluss elektrifisering av hele landet», noe som også kom til uttrykk i GOELROs vekt på utbygging  av kraftverk.
Opplysningsplikt

**Opplysningsplikt** kan være både borgernes plikt til å gi opplysninger til myndighetene, offentlig ansattes plikt til å gi opplysninger til den enkelte borger eller plikt til å gi opplysninger i andre sammenhenger. 

Offentleglova (lov av 19. mai 2006 nr. 16 om rett til innsyn i dokument i offentleg verksemd) regulerer forvaltningens generelle plikt til å gi informasjon til borgerne. Offentleglova trådte i kraft 1. januar 2009. Offentleglova utvidet og presiserte forvaltningens opplysnings- og informasjonsplikt. Når offentleglova trådte i kraft ble offentlighetsloven (lov av 19. juni 1970 nr. 69 om offentlighet i forvaltningen) opphevet. 

Forvaltningsloven inneholder også bestemmelser om forvaltningens informasjons- og opplysningsplikt. 

Grunnlovens § 82 bestemmer: *«Regjeringen skal meddele Storthinget alle de Oplysninger, der ere nødvendige for Behandlingen af de Sager, den fremlægger. Intet Medlem af Statsraadet maa fremlægge urigtige eller vildledende Oplysninger for Storthinget eller dets Organer.»* Bestemmelsen ble vedtatt 20. februar 2007. Bestemmelsen endret ikke rettstilstanden for statsrådenes plikter til å gi Stortinget opplysninger. 

## Se også
* Undersøkelsesplikt

## Referanser
Friidrett under Sommer-OL 1956 – 800 meter menn

Ævelsen **800 meter menn** ved **[[Sommer-OL 1956]]** ble arrangert på Melbourne Cricket Ground i Melbourne. Det deltok totalt 38 utøvere.

Audun Boysen som representerte Norge, fikk en bronsemedalje.

## Resultater
### Kvalifiseringsheatene

Det ble avholdt fem heat, de tre raskeste utøverne i hvert heat kvalifiserte seg til semifinalene.

#### Heat 1

#### Heat 2

#### Heat 3

#### Heat 4

#### Heat 5

### Semifinaler

To semifinaler ble avholdt, de fire raskeste utøverne i hver semifinale kvalifiserte seg til finalen.

#### Semifinale 1

#### Semifinale 2

### Finale

## Eksterne lenker
* Offisiell rapport
* Resultater
St. Johanneslogen Aldebaran

**St. Johanneslogen Aldebaran** er en frimurerlosje i Den Norske Frimurerorden (St. Johannesloge nr. 20) som ble innviet den 21. august 1935 i Molde.

Dens historie begynner med Molde broderforening, som ble opprettet den 4. april 1913. Den ble opphøyd til selvstendig loge i 1935. 

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem

## Eksterne lenker
*
UPA (geriljahær)

**UPA** var en ukrainsk geriljahær som ble stiftet 14. oktober 1942 i Volhynia. UPA var den militære delen av Organisasjonen av Ukrainske Nasjonalister. Lederne var Roman Sjukhevytsj og Stepan Bandera.

UPA kjempet mot Nazi-Tyskland, Sovjetunionen (Den røde armé, NKVD, kommunistiskte partisaner), den polske kommunistiske folkehæren Armia Ludowa og den polske undergrunnshæren *[[Armia Krajowa]]* og senere den tsjekkoslovakiske hæren. Volhynia kom under krigen for å være okkupert av tropper fra Ungarn som var alliert med Nazi-Tyskland. UPA startet tidlig samarbeid med de ungarske okkupasjonstropper og 1944 selv med tyskerne. UPA medvirket til Holocaust ved massakrer flere tusen jøder og drepte i tillegg tusenvis av etnisk polske.

Etter krigen, var UPA en motstandsbevegelsen som kjempet mot Armia Ludowa til 1947 og den røde armé og NKVD til 1949. UPA hadde ingen støtte fra noen stormakt.

## Grader og distinksjoner 1944-1950

## Referanser
Nina Grünfeld

**Nina Frederikke Grünfeld** (født 1966) er en norsk filmregissør, forfatter og tidligere leder i fagforbundet Norske Filmregissører (NFR). 

## Bakgrunn
Grünfeld studerte massekommunikasjon, øststatskunnskap, film og TV i Oslo og har en bachelorgrad i filmregi fra Dramatiske Institutet i Stockholm. Hun er professor ved Høgskolen i Innlandet.

Hun er datter av Berthold Grünfeld. 

## Virke
Hun var tidligere forsknings- og utviklingssjef ved Westerdals School of Communication. Grünfeld har hatt styreverv i en rekke kunst- og kulturinstitusjoner. Hun eier og driver filmproduksjonsselskapet Gründer Film i Oslo.

To av filmene i Nina Grünfelds filmografi er dokumentarer om hennes far, psykiateren Berthold Grünfeld. Den første handler om hans barndom og bakgrunnshistorie. Den andre om hans siste leveår. 

I 2015 lanserte hun det veldedige smykkeprosjektet Coexista på Nobels Fredssenter i Oslo. Overskuddet av salget gikk til bekjempelse av islamofobi, antisemittisme og ekstremisme. 12. januar 2019 mottok Nina Grünfeld Blanche Majors forsoningspris for sitt arbeid.

Hennes dokumentarfilm *[[Ninas barn]]*, som også er utgitt i bokform, handler om det jødiske barnehjemmet i Oslo under andre verdenskrig. Faren hennes, Berthold Grünfeld, var et av barna der. Nina Grünfeld er oppkalt etter bestyrerinnen Nina Hasvoll Meyer som ble som en mor for barnehjemsbarna.

I dokumentarserien *Alexia vs. verden* fulgte hun den omstridte forfatteren Alexia Bohwim. Filmprosjektet startet i 2014 og hadde premiere på TV3 11. juni 2018. Prosjektet ble støttet av Norsk filminstitutt. Grünfeld har uttalt til media at hun tar sikte på å følge Bohwim i ytterligere 10–15 år.

I 2019 arbeidet hun med en kort-dokumentar om en jødisk bønnebok som forsvant under krigen og ble funnet av en kristen prest og overlevert i 2015 til Det mosaiske trossamfunn i Oslo.

I 2020 utga hun boken *Frida - Min ukjente farmors krig*. Boken handler om hennes jødiske farmor som var en fattig prostituert i Tsjekkoslovakia og som ble deportert til Auschwitz og drept i konsentrasjonsleiren Ravensbrück i april 1945.  

## Bøker
*2014: *Hvor går dokumentaren? Nye tendenser i film, fjernsyn og på nett*
*2015: *[[Ninas barn]]*, Kagge Forlag – ISBN 9788248916499
*2020: *Frida – Min ukjente farmors krig*, Aschehoug – ISBN 9788203266058

## Filmer og TV-produksjoner
* 1993: *Lang og tro tjeneste* (kortfilm)
* 1996: *Syndig sommer* (novellefilm)
* 1996–2000: *[[Familiesagaen De syv søstre|Familiesagaen de syv søstre]]* (TV-dramaserie) – Grünfeld var en av flere episoderegissører
* 1998: *Mellom min mors ben* (kortfilm)
* 2002: *Mens du står utenfor* (kortfilm)
* 2005: *[[Grünfeld – ukjent opphav]]* (dokumentar) – vist på TV2
* 2008: *[[Den døende doktoren]]* (dokumentar) – vist på TV2
* 2015: *[[Ninas barn]]* (dokumentar) – vist på NRK
*2018: *[[Alexia Bohwim|Alexia]] vs. verden* (TV- og nettserie) – vist på TV3/Viafree)
*2021: *Cheiderboken* (animert kortdokumentarfilm)

## Referanser


## Eksterne lenker
*
Gudmund Stenersen

**Gudmund Stenersen** (1863–1934) var en norsk maler. Han studerte under Léon Bonnat i Paris 1889&ndash;1890, senere under Fernand Cormon og på studiereiser i 1893&ndash;94 i Italia. Stenersens bilder og illustrasjoner var preget av naturalismen med en ekte, folkelig tone. Han laget illustrasjoner til bøker av blant annet Hans Seland, Hans Aanrud og Theodor Caspari.  

## Verker
* *Fra Siena* (1893) (Nasjonalmuseet/Nasjonalgalleriet i Oslo)
* *Njosgaardene* (i Valdres) (1893&ndash;1902) (Nasjonalmuseet/Nasjonalgalleriet i Oslo)
* *Messesøndag* (1893)
* *St. Hansbaal* (1895)

## Galleri

Fil:En mellemakt i Christiania Theater.jpg|*En mellemakt i [[Christiania Theater]]*. Maleri fra 1899.
Fil:Tomtestealinghay.jpg|*Nisser med høy*.


## Referanser


## Eksterne lenker
* 
* bokillustrasjon.no 
* Gudmund Stenersen hos Store norske leksikon
* Gudmund Stenersen hos Store norske leksikon utdypning
Jan-Henrik Børslid

**Jan-Henrik Børslid** (født 20. januar 1976) er sportsanker på TV 2.

Børslid spilte fotball for klubben Vadmyra frem til 1998 i 3. divisjon og ble hentet til Fyllingen Fotball i 2. divisjon i 1999. Han spilte her til 2009, var også daglig leder i klubben fra 2000-2007 og spillende trener i 2008. Børslid tok UEFA B-trener og lederkurs 1-3 i NFF, trente Fyllingen Damer fra 3. til 2. divisjon i 2006 og Vadmyra Senior 2 fra 7. til 5. divisjon fra 2000-2002. 

Han startet sin TV-karriere som programleder i lokal-tv i 2005 for BTV sportsprogrammet *Duellen* og senere ungdomsprogrammet *Tripplet* før han ble hentet til TV 2 Sporten i 2006. Børslid var først virksom som reporter rundt satsingen på norsk fotball og fra 2008 også som programleder for Sportsnyhetene, FotballXtra, og Fotballkveld. Han hadde jobben som programleder for TV 2s *Premier League*-sendinger fra 2013-2022, kombinert med TV 2s dekning av *Champions League* fra 2018. Børslid dekket også VM i fotball for herrer 2010, 2014, 2018 og 2022, EM 2016 og 2021, samt EM for kvinner 2022. Han arbeider idag som programleder for TV 2s satsing på norsk fotball, samt *Champions League* og mesterskap. 

## Referanser


## Eksterne lenker
* 
* Jan Henrik Børslid på AltOmFotball.no
Søragabet

**Søragabet** er navnet på fjorden som løper inn mellom Søre Eigerøya og fastlandet øst for denne, syd for Egersund. Tilsvarende heter fjorden mellom Nordre Eigerøya og fastlandet Nordragabet.

## Referanser
Lundarviga

**Lundarviga** er en bukt som ligger på Eigerøya utenfor Egersund i Rogaland, og nærmest deler denne i to. Den delen av Eigerøya som ligger vest for Lundarviga kalles Nordre Eigerøya, mens resten kalles Søre Eigerøya. Bukten har åpning ut mot det åpne havet i sør. På vest- og nordsiden ligger flere gårder (Skadbrød, Midbrød, Ytstebrød), mens østsiden er ubebodd. Langs vestbredden går det vei ut til Ytstebrød. Inne i bukten er det flere mindre viker (Knarraviga, Kvernhusviga), og en del mindre holmer (Samslått, Seiholmen, Sandvigholmen, Svartskjer). I nord strekker Økseneset seg et godt stykke ut i bukten i retning fra nord til sør.

## Referanser
Clichy (Hauts-de-Seine)

**Clichy** er en kommune i departementet Hauts-de-Seine i regionen Île-de-France i de nordvestlige forstedene til Paris. Den ligger 6,4&nbsp;km fra sentrum av Paris, men har egen bystatus og noe over 55&nbsp;000 innbyggere fordelt på bare 3&nbsp;km². Dette gjør byen til en av de tettest befolkete byene i Europa.

Hovedkontorene til kosmetikkselskapet L'Oréal og elektronikkselskapet Sony Frankrike ligger i Clichy.

## Navn
Navnet Clichy er første gang omtalt som *Clippiacum* på 500-tallet, og dette er senere blitt endret til *Clichiacum*. Dette betyr «eiendommen til Cleppius», en gallo-romersk landeier.

På 1200-tallet ble slettene i Clichy brukt som en *garenne*, en jaktpark for den franske kongen og adelen. Clichy ble derfor kjent under navnet Clichy-la-Garenne.

Under den franske revolusjonen mellom 1793 og 1795 fikk området navnet *Clichy-la-Patriote* («Patrioten Clichy»), sannsynligvis fordi ordet *garenne* minnet om de føydale privilegiene som ble forkastet i 1789.

Etter revolusjonen ble det offisielle navnet Clichy, som kommunen fortsatt heter, men den blir allikevel ofte referert til som Clichy-la-Garenne.

## Historie
Clichy var hovedstad for merovingerne under Dagobert I.

I 1830  ble en del av området lagt under kommunen Batignolles-Monceau, men i 1860 ble det meste av denne kommunen lagt under Paris og en del ble tilbakeført til Clichy. I 1867 ble en del av kommunene Clichy og Neuilly-sur-Seine slått samman til kommunen Levallois-Perret.

## Vennskapsbyer
*  Heidenheim, Tyskland (1959)
*  Sankt Pölten, Østerrike (1968)
*  Santo Tirso, Portugal (1991)
*  Rubí, Barcelona, Spania (2005)
*  Southwark, England, (2005)

## Befolkningsutvikling
***Antall innbyggere i kommunen Clichy***

## Referanser


## Eksterne lenker
* 
* Kommunedata INSEE
Italias riksvåpen

**Italias riksvåpen** ble republikken Italias offisielle emblem 5. mai 1948. Våpenet er ikke-heraldisk og minner i sin utforming om de sosialistiske statenes riksvåpen. Stjernen symboliserer staten, mens tannhjulet står for arbeid. Innrammingen av olivenkvist og eikeløv er symboler for fred og styrke.

## Historikk

Før republikken var Huset Savoias slektsvåpen sentralmotiv i det italienske riksvåpenet.


Fil:Coat_of_arms_of_the_Kingdom_of_Italy_(1870).svg|Kongedømmet Italias riksvåpen 1870 - 1890 med skjold, hjelm, kongekrone, skjoldholdere m.m. i våpentelt
Fil:Coat of arms of the Kingdom of Italy (1890).svg|Kongedømmet Italias fulle riksvåpen 1890 - 1929 med rikelig av heraldiske «praktstykker» og ytre utstyr
Fil:Lesser coat of arms of the Kingdom of Italy (1890).svg|Kongedømmet Italias mindre riksvåpen 1890 - 1929 med skjold, kongekrone og ordenskjede
Fil:CoA of the Regia Aeronautica.svg|Riksvåpenet under fascismen 1929 - 1943 med våpenet lagt på to opprette og utvendte fasces (risknippe med øks) omgitt av tauverk og bånd
File:Coat of Arms of the Italian Social Republic.svg|Riksvåpenet i Den italienske sosialrepublikk 1943–1945 der skjoldet har nasjonalflaggets farger med fasces i midtfeltet
Midbrødøya

**Midbrødøya** er ei mindre øy like vest for Nordre Eigerøya i Eigersund kommune i Rogaland. Den har navn etter gården Midbrød, og skilles fra Eigerøya ved Midbrødsundet og det trange Nautasundet. Øya har et par mindre viker (Veggjarviga, Lovågen), og omkring den ligger noen mindre holmer (den største er Strålaug). Det høyeste punktet på øya er Engjavigfjellet (67 moh.).

Syd på øya ligger Eigerøy fyr, oppført i 1855, og det er ellers noen få hus på østsiden. Øya har forbindelse til Eigerøya med en privat vei.

## Referanser
Eigerøy bru

**Egerøybrua** eller **Eigerøy bru** er ei bru over Nysund mellom Eigerøya og fastlandet i Eigersund kommune i Rogaland. Brua er 260 meter lang, med 40 meter midtspenn og 23,75 meter seilingshøyde. Riksvei 426 går over brua, som gir innbyggerne på Eigerøya veiforbindelse med Egersund. Den ble åpnet av kronprins Olav i 1951. Det har vært tatt til orde for at brua bør utvides, på grunn av den økte trafikken, spesielt til industriområdene på Søre Eigerøya.

## Se også
*Liste over broer i Norge
*Liste over broer i Norge etter lengde

## Referanser


## Eksterne lenker
* Stavanger Aftenblad: Film om Eigerøy bru fra 1951 funnet (4. august 2008)
* Vegvesenets vegkart
Booth-prisen

**Booth-prisen** er Frelsesarmeens hederspris som deles ut til personer som arbeider i «William Booths ånd». Prisen har blitt utdelt siden 2000.

Følgende har fått prisen:

*2000: Baste Fanebust
*2001: Nini Stoltenberg og Thorvald Stoltenberg
*2002: Ole Fyrand
*2003: Simon Flem Devold
*2004: Ingvar Ambjørnsen
*2006: Stine Sofies Stiftelse 
*2008: Hallvard Bræin
*2013: Ole Paus
*2017: Mel Young og Homeless World Cup
*2023: Erling Ølstad (Mester Grønn)

## Referanser
St. Johanneslogen Olaf Kyrre til det gyldne Kjæde

**St. Johanneslogen Olaf Kyrre til den gyldne Kjæde** er en St. Johannesloge i Den Norske Frimurerorden (St. Johannesloge nr. 22) som ble innviet den 18. september 1884 i Christiania.

Losjen var den andre humanitære St. Johannesloge som ble grunnlagt i Norge, og fikk sin konstitusjonspatent fra Den tyske storlosjen Zur Sonne i Bayreuth.

Fem broderforeninger har vært underlagt losjen:
* 1889&ndash;1899: Olav Trygvason til de syv Stjerner i Fredrikshald
* 28. februar&ndash;15. november 1891: Kolbein til den opadgaaende Sol i Lillehammer (ble selvstendig losje)
* 12. januar 1892&ndash;27. april 1893: St. Halvard til den flammende Stjerne (ble selvstendig losje)
* 21. januar 1893&ndash;21. januar 1900: Humanitas til de Tvende Liljer (ble selvstendig losje)
* 27. januar 1934&ndash;1940: Øistein i Fredrikstad

I 1960 ble losjen innlemmet i Den Norske Frimurerorden som St. Johannesloge nr. 22.

Losjen har fått lov til å arbeide med ritualer som er noe avvikende fra ritualene i de fleste andre St.&nbsp;Johannes-losjene i Norge.

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Kroatias riksvåpen

**Kroatias riksvåpen** går under navnet *šahovnica* (sjakkbrett på kroatisk, fra *šah* som betyr sjakk) og fikk sin nåværende utforming etter vedtak av 21. desember 1990.  

Våpenet er et sjakkbrett i rødt og sølv med 25 ruter. 

For å markere avstand mellom det moderne Kroatia og både Den uavhengige staten Kroatia som var et lydrike under det nasjonalsosialistiske Tyskland, og den jugoslaviske sosialistrepublikken, har riksvåpenet nå en krone sammensatt av fem skjold som svarer til Kroatias fem historiske regioner:

* Zagrebs gamle våpen er asurblått med en gull sekstakket stjerne og en sølv liggende halvmåne. 

* Dubrovnik eller Republikken Ragusas gamle våpen er blått med to liggende røde bjelker.

* Dalmatia er representert ved et asurblått skjold med tre gull bekronede løvehoder. 

* Istrias våpen er blått med en gull geit med røde hover og røde horn. 

* Slavonias våpen er asurblått med et horisontalt rødt bånd med sølv kant fylt av en svart mår med sølv mage. Øverste felt har en sekstakket gull stjerne.

## Historikk

Det tidligst kjente riksvåpenet stammer fra kong Tomislav (10. århundre). 

I 1941 ble riksvåpenet tatt i bruk av Ustasja, med bokstaven "U" over skjoldet. 

I 1945, da kommunistene kom til makten, ble riksvåpenet tilført en rød stjerne.


Fil:Coat of Arms of Kingdom of Croatia.svg|Før 1867
Fil:Lesser Coat of arms of Austria-Hungary.svg|Østerrike-Ungarns mindre riksvåpen 1867-1918
Fil:Coat of arms of the Kingdom of Yugoslavia.svg|Kongeriket Jugoslavias riksvåpen 1918-1941
Fil:Coat of arms of Croatia (1941–1945).svg|Den uavhengige staten Kroatia 1941-1945

|1990
Fil:Coat of arms of Croatia.svg|1990